LeroyDyer/wikipediaSW huggingface dataset:
Kaspar Capparoni

Kaspar Capparoni  (amezaliwa tar. 1 Agosti 1964) ni mwigizaji wa filamu kutoka nchini Italia.

Maisha ya mwanzo na filamu
Capparoni alizaliwa mjini Roma, Italia.
Kaspar Capparoni ameanza kujishughulisha na msuala ya ugizaji tangu akiwa na umri wa miaka 18. Alipata kushiriki katika moja kati ya filamu zilizoongozwa na Bw. Giuseppe Patroni Griffi. Kunako mwaka wa 1984, pia alipata kuonekana katika filamu ya Phenomena, iliyoongozwa na mtaalamu Dario Argento. Kaspar, pia amepata kucheza katika mafilamu kibao yaliyomaarufu katika ulimwengu huo. Filamu hizo ni pamoja na:

 Colpi di luce (1985), imeongozwa na Enzo G. Castellari
 Gialloparma (1999), imeongozwa na Alberto Bevilacqua
 Encantado (2002), imeongozwa na Corrado Colombo
 Il Ritorno del Monnezza (2005), imeongozwa na Carlo Vanzina
 Two Families na Il Sole nero, zote za mwaka wa 2007.

Pia amepata kufanya kazi katika vipindi kadhaa vya televisheni, ambavyo vinajumlisha: tamthiliya ya Ricominciamo (2000, mfululizo mdogo wa katika TV), Piccolo mondo antico (mfululizo mdogo wa katika TV), Incantesimo 4 (2001), Elisa di Rivombrosa (2003), La caccia (2005, mfululizo mdogo wa katika TV uliongozwa na Massimo Spano, akiwa kama adui wa Alessio Boni), na Capri (2006,mfululizo mdogo wa katika TV).

Kunako 2007, amecheza kama mhusika mkuu katika mfululizo mdogo wa Donna Detective ambayo imeongozwa na Cinzia TH Torrini. Mnamo mwaka wa 2008, pia alishiriki katika filamu ya Inspector Rex, ikiwa chini ya uongozi wake Marco Serafini, pia katika mfululizo wa Capri 2 iliyoongozwa na Andrea Barzini na Giorgio Molteni.

Filamu
 Phenomena (1984), imeongozwa na Dario Argento
 Colpi di luce (1985), imeongozwa na Enzo G. Castellari
 Gialloparma (1999), imeongozwa na Alberto Bevilacqua
 Encantado (2002), imeongozwa na Corrado Colombo
 Il ritorno del Monnezza (2005), imeongozwa na Carlo Vanzina
 Two families (2007), imeongozwa na Barbara Wallace and Thomas R. Wolfe
 Il sole nero (2007), imeongozwa na Krzysztof Zanussi

Televisheni
 Addio e ritorno (1995), imeongozwa na Rodoldo Roberti - TV Movie
 Tequila e Bonetti (2000), imeongozwa na Bruno Nappi e Christian I. Nyby II - Episodio: Cuore rapito - Serie TV
 La casa delle beffe (2000), imeongozwa na Pier Francesco Pingitore - Miniserie TV
 Ricominciare (2000-2001), various directors - Soap opera
 Piccolo mondo antico (2001), directed by Cinzia TH Torrini - TV Series
 Incantesimo 4 (2001), directed by Alessandro Cane e Leandro Castellani - TV Series
 Elisa di Rivombrosa (2003), imeongozwa na Cinzia TH Torrini - TV series
 La caccia (2005), imeongozwa na Massimo Spano - Miniserie TV
 Provaci ancora Prof (2005), imeongozwa na Rossella Izzo - Episode: La mia compagna di banco - Miniserie TV
 Capri (2006), imeongozwa na Francesco Marra and Enrico Oldoini - Serie TV
 Donna Detective (2007), imeongozwa na Cinzia TH Torrini - Miniserie TV
 Rex (2008), imeongozwa na Marco Serafini - Miniserie TV
 Capri 2 (2008), imeongozwa na Andrea Barzini and Giorgio Molteni - Serie TV
 Il giudice Mastrangelo 3'' (2009), directed by Enrico Oldoini - Fiction tv

Viungo vya Nje
 
 Tovuti Rasmi ya Capparoni

Waigizaji filamu wa Italia
Waliozaliwa 1964
Watu walio hai
Martin Weinek

Martin Weinek (amezaliwa 1964) ni mwigizaji, mtengenezaji mvinyo, kabaila na mburudishaji kutoka nchi Austria. Huenda akawa anafahamika zaidi kwa kucheza katika tamhiliya ya Inspector Rex (akiwa kama Inspector Fritz Kunz). Pia anatengeneza pombe nchini Austria.

Weinek alisomea masuala ya maigizo kuanzia 1983 hadi 1986. 
    
Kuanzia 1986, aliapta kucheza katika moja ya sehemu ya Group 80 katika maonyesho yaliyofanyika mjini Vienna na pia alipata kucheza katika sehemu ndogo ya filamu ya Nachsaison (Baada ya msimu a), ambamo alicheza kama mhusika wa katika lifti. 
    
Katika mwaka wa 1987, alicheza katika tamasha la Recklinghausen akiwa chini ya uongozi wake Bw. Georg Mittendrein katika seti ya The Lechner Edi looks into Paradise na pia kacheza kama mfagiaji wa mtaa katika filamu ya Müllomania ikiwa chini ya uongozi wake Dieter Berner. 

Alipata kuigiza katika maonyesho ya Jura Soyfertheater Vienna kuanzia 1988 hadi 1989, vilevile katika baadhi ya maonyesho mengine ya jukwaani. Pia alishawahi kufanya kazi kama mwongozaji, kushiriki katika maigizo na utayarishaji, ambavyo vilifutiwa na kuwa kiongozi wa wasanii wa Hernalser City Theater kuanzaia 1990 hadi 1991. 
    
Katika hali ya kuwa mwigizaji, Weinek akaja kuwa mwigizaji zaidi wa katika televisheni, na alipata kucheza katika tamthilia moja ya mwaka wa 1989 iliyojulikana kwa jina la Calafati Joe. 
    
Mbali na uigizaji, Weinek pia ni mkuzzaji wa mvinyo, akiwa anasaidiana sambamba kabisa na mke wake, Bi. Eva. Eva awali alikuwa akifanya kazi ya uigizaji baada ya kusomea masuala ya maigizo. Wawili hao waliianza kazi ya ukuzaji wa mvinyo ikiwa kama upenzi kunako mwaka wa 1993. Wana shamba kubwa la mizabibu lenye hekta kadhaa karibu kidogo na Heiligenbrunn.

Filamu alizocheza 
 1989: Calafati Joe (mfululizo wa tv)
 1999-2004, 2008- : Inspector Rex (mfululizo wa tv)
 2004: Silentium
 2005: Grenzverkehr
 2006: Unter weißen Segeln (Sehemu ya Träume am Horizont)
 2007: Die Rosenheim-Cops (Sehemu ya Liebe bis zum Ende)

Viungo vya nje 
 
 Link ORF  (in Kijerumani)
 Weinek als Weinbauer,His Wine Production  (in Kijerumani)

Waliozaliwa 1964
Waigizaji filamu wa Austria
Watu walio hai
Giordano Bruno

Giordano Bruno (Nola, 1548 - [[Roma], 17 Februari 1600) alikuwa kasisi, mtawa wa shirika la Wadominiko, mwanafalsafa na mshairi nchini Italia. 

Anakumbukwa katika falsafa hasa kwa sababu ya mafundisho yake kuwa ulimwengu hauna mwisho wala mipaka.

Kwa ajili hiyo alihukumiwa na mahakama ya Papa adhabu ya kifo na kuchomwa moto kama mzushi na mchawi. 

Mwaka 2000 kamati ya Vatikano ilitangaza kwamba hukumu ile ilikuwa na kosa.
 

Wanafalsafa wa Italia
Paul Kagame

Paul Kagame (amezaliwa 23 Oktoba 1957) ni Rais aliyepo madarakani nchini Rwanda. 

Ijapokuwa ni mmoja kati ya mwanajumuiya ya Watusi, ameonekana kuuanganisha Utusi wake. Huyu ndiye mhusika mkuu wa kuondosha Uhutu na Utusi na vita vya wenyewe kwa wenyewe nchini humo (Mauaji ya kimbari ya Rwanda). 

Hata hivyo, mara nyingi anatazamwa kama dikteta kwa kuwa na rekodi mbaya ya ukiukaji wa haki za binadamu.

Kagame ameweka kipaumbele katika maendeleo ya taifa, akilenga kufanya Rwanda isiwe tena kati ya nchi maskini kufikia mwaka 2020. Kweli nchi imepiga hatua kubwa katika masuala mengi, kama vile afya, teknolojia na elimu. Kati ya miaka 2004 na 2010 pato liliongezeka 8% kwa mwaka. 

Uhusiano na Jamhuri ya Kidemokrasia ya Kongo si mzuri, hata baada ya vita kusimamishwa rasmi mwaka 2003; asasi za kutetea haki za binadamu zinadai Rwanda inaendelea kutegemeza makundi ya waasi ili kufaidika na maliasili ya nchi hiyo jirani, ingawa Kagame anakanusha.

Viungo vya nje 

 
 
 

|-

|-

Waliozaliwa 1957
Watu walio hai
Wanasiasa wa Rwanda
Marais wa Rwanda
Kalemie

Kalemie ni mji wa J.K. Kongo uliopo kando ya ziwa Tanganyika upande wa magharibi kwa kimo cha mita 785 juu ya UB pale ambako mto Lukuga unapotoka ziwani. Mwaka 2005 Kalemie ilikuwa na wakazi 147,000. Kuna bandari muhimu yenye mawasiliano kwa meli na Kigoma (Tanzania) na Bujumbura (Burundi).

Kalemie iliundwa kama kituo cha kijeshi tarehe 30 Desemba 1891 upande wa kusini wa chanzo cha mto Lukuga ziwani na kapteni Mbelgiji Jacques de Dixmude kwa jina la Albertville kwa heshima ya mfalme mtarajiwa Albert wa Ubelgiji. Mji ulikua baada ya kufika kwa reli ya Kongo.

Kalemie ni mwisho wa reli; mipango ya kale ya ukoloni ilikuwa kwamba njia ya reli kutoka Atlantiki ingeishia hapa itakayoounganishwa kwa feri na bandari ya Kigoma penye chanzo cha reli ya Tanganyika kwenda Dar es Salaam. Kutokana na miaka mingi ya fujo reli ya Kongo haikukamilishwa kamwe: haifiki hadi Atlantiki lakini kuna njia ya reli kuanzia Kalemie hadi jimbo la Katanga.

Kuna viwanda vya nguo na saruji.

Mwaka 2005 mji uliathiriwa na tetemeko la ardhi lililosababisha uharibifu.

Tazama pia 
 Orodha ya miji ya Jamhuri ya Kidemokrasia ya Kongo

Marejeo

Viungo vya nje

Miji ya Jamhuri ya Kidemokrasia ya Kongo
Mkoa wa Tanganyika
Ziwa Tanganyika
Tycho Brahe

Tycho Brahe (aliyezaliwa kama Tyge Ottesen Brahe 14 Desemba 1546 – 24 Oktoba 1601) alikuwa mtaalamu wa astronomia nchini Denmark aliyejenga paoneaanga (kituo cha kuangalia nyota) cha Uraniborg.

Maisha
Brahe alizaliwa katika familia ya makabaila wa Denmark akaendelea kuwa mtaalamu mashuhuri wa astronomia ya siku zake.

Alikuwa na uwezo mkubwa wa kuangalia nyota na kuelewa miendo yao. Alitumia muda mwingi kupima kikamilifu mahali pa nyota angani; hadi wakati ule wataalamu bado walikuwa wakitegemea orodha ya nyota ya Klaudio Ptolemaio ya miaka 1400 iliyopita iliyojulikana Ulaya kupitia tafsiri za Kiarabu. Tycho alifanya vipimo vyote bila darubini ambayo ilikuwa haijagunduliwa bado, akitumia vifaa kama roboduara (:en:quadrant). 

Orodha yake ilichapishwa baada ya kifo chake tu. Ilikuwa pia msingi kwa atlasi ya nyota ya Uranometria iliyotolewa na Johann Bayer mnamo 1603. 

Mwaka 1572 aliona nyota mpya iliyoonekana kwa muda wa mwaka mmoja. Alichoona kilikuwa nyota nova yaani nyota iliyolipuka, hivyo kuonekana kun'gaa kwa ghafla. Alitambua ya kwamba hiyo nyota aliyoiona kuwa mpya haikuwa sayari.

Kati ya wanafunzi wake alikuwepo mwanaastronomia mashuhuri wa baadaye Johannes Kepler. Baada ya kifo cha Brahe, Kepler alirithi kumbukumbu yake juu ya miendo ya sayari ikamsaidia kutunga nadharia mpya ya mwendo wa sayari.

Marejeo

Viungo vya Nje
Tycho Brahe, A picture of scientific life and work in the sixteenth century Kitabu cha J. L. E. Dreyer (1890) juu ya maisha ya Tycho Brahe kwenye tovuti ya wikisource.org
Brahe, Tycho (1546-1601), tovuti ya scienceworld.wolfram.com, iliangaliwa Oktoba 2017
 Tycho Brahe, Accurate Astronomical Observations With Mechanical Instruments (Naked Eye Astronomy), Hands On Activity: Build and Use a Sextant or Quadrant, tovuti ya Julian Trubin, iliangaliwa Oktoba 2017

Brahe, Tycho
Bolu

Bolu (Kigiriki: Βιθύνιον /Vithinion, Kilatini Bithynium au Claudiopolis) ni mji ulipo nchini Uturuki, na ndiyo mji mkuu wa Mkoa wa Bolu. Idadi ya wakazi wa mji huo wanafikia 84,565 (kwa mujibu wa sensa ya mwaka wa 2000).

Bolu ipo katika njia ya zamani itokayo mjini Istanbul hadi Ankara, ambayo inapanda kuelekea juu ya Mlima Bolu, wakati njia mpya ya gari imepita chini ya Pango la Mlima Bolu.

Viungo vya nje 
 Izzet Baysal University official website
 Informations about Bolu city. 
 Anatolia.com - Bolu 
 Pictures of the city

Miji ya Ugiriki ya Kale katika Uturuki
Maeneo ya Roma ya Kale katika Uturuki
Miji ya Uturuki
Basilika

Basilika ni jina la heshima kwa ajili ya kanisa fulani katika Kanisa Katoliki.

Asili ya basilika
Kwa asili lilikuwa jengo rasmi lililotumika huko Roma ya Kale kama mahali pa mikutano ya hadhara na maamuzi ya kimahakama.

Jina ni la Kigiriki (aulè basilikè, yaani ukumbi wa kifalme), hivyo linaelekeza kuona asili ya majengo hayo upande wa mashariki wa Bahari ya Kati

Basilika kama jengo la kanisa 
Kuanzia mwaka 313, Dola la Roma liliporuhusu raia kufuata Ukristo, basilika ziligeuzwa kuwa mahali pa ibada ya dini hiyo, kuanzia Kanisa kuu la Roma, maarufu kwa jina la Mt. Yohane huko Laterani.

Baadaye zikajengwa Basilika la Mt. Petro huko Vatikani, Basilika la Bikira Maria Mkuu na Basilika la Mt. Paulo nje ya kuta za jiji.

Baadaye, cheo cha Basilika kilitolewa kwa makanisa mengi mengi kutokana na umuhimu wake upande wa historia, dini na sanaa.

Hata hivyo, kuna basilika kuu na basilika dogo.

Basilika kama mfumo wa pekee wa ujenzi
Katika fani ya historia ya usanifu ni jina kwa ajili ya kanisa liliyojengwa kwa kufuata mfumo wa pekee. Hapu kanisa huwa na ukumbi kuu na kando lake sehemu ya pembeni inayotengwa kwa nguzo. Mara nyingi muundo huu ulikuwa na kumbi mbili za kando lakini kuna pia basilika kubwa zenye kumbi 2 za kando kila upande kwa hiyo jumla 5.

Ukristo
Kanisa Katoliki
Sanaa
Burdur

Burdur (zamani ulikuwa ukiitwa Buldur), ni mji ulipo mjini kusini-magharibi mwa nchi ya Uturuki na ndiyo mjii mkuu wa  Mkoa wa Burdur katika Uturuki. Mji upo katika pwani ya Ziwa Burdur. Mji unakadiriwa kuwa na wakazi wapatao 67,097 kwa mujibu wa sensa iliyofanyika mwaka wa 2007.

Marejeo

Viungo vya nje
Governor's official website
 Burdur'da Dövizle Askerlik 
 Dövizle askerlik için hazırlık cetveli 
 Burdur Yerel Haberleri ' Burdur Local Newspapers' 

Miji ya Uturuki
Carl Gustav Jung

Carl Gustav Jung (mara nyingi hutajwa kwa kifupi zaidi C.G. Jung; 26 Julai 1875 – 6 Juni 1961) alikuwa tabibu na mtaalamu wa saikolojia kutoka Uswisi aliyeandika kwa Kijerumani. 

Alifanya utafiti wa tiba ya magonjwa ya akili akaunda nadharia mbalimbali zinazoendelea kutumiwa hadi leo. Ndiye aliyeanzisha mafundisho ya saikolojia ya kichambuzi (analytical psychology).

Kwa miaka kadhaa alikuwa ameshirikiana na Sigmund Freud kuendeleza mafundisho ya tiba nafsia  (psychoanalysis) lakini baadaye waliachana kwa sababu Jung hakukubaliana na mawazo kadhaa ya Freud, hasa nadharia yake juu ya libido.

Kati ya mafundisho yake yanayoendelea kutumiwa ni mpangilio wa aina za silika ndani ya nafsi ya watu alipotofautisha watu wenye tabia ya mdani au msondani.

Jung alifundisha pia kama Sigmund Freud ya kwamba kuna sehemu ndani ya akili isiyofikiwa na fahamu ya mtu mwenyewe lakini ina athira kubwa juu ya mawazo na matendo yake. Ndani ya hiyo akili isiyofikika Jung alitofautisha kati ya sehemu ya binafsi, inayotunza maarifa yaliyokusanywa na kila mtu katika maisha yake, na sehemu nyingine ya kijamii, inayotunza maarifa ya binadamu yaliyokusanywa na watu katika historia yao na kuendelezwa kwa karne nyingi ndani ya roho za watu kupitia vizazi vingi.

Watu wa Uswisi
Saikolojia

References
Injini ya mvuke

Injini ya mvuke ni injini inayotumia nguvu ya mvuke kwa kufanya kazi. Nguvu ya mvuke ni nishati ya joto iliyomo ndani yake. Nishati hii inabadilishwa kuwa mwendo.

Ndani ya mashine maji hupashwa moto kuyageukia kuwa mvuke. Mvuke unaingizwa katika silinda ambako unasukuma pistoni ndani yake. Mwendo wa pistoni unabadilishwa kuwa mwendo wa kuzunguka kupitia fitokombo.  

Injini za kwanza za mvuke zilitengenezwa kwa kuendesha pampu za kuvuta maji kwenye migodi ya makaa huko Uingereza. Kuanzia miaka ya 1780 mafundi waliongeza gia na fitokombo na hivyo injini ya mvuke ilitumiwa hata viwandani kuendesha mashine mbalimbali zilizowahi kutumia awali nguvu ya wanadamu au ya wanyama. Mhandisi James Watt anakumbukwa kwa uboreshaji wa injini za kwanza.

Injini ya mvuke ilikuwa uti wa mgongo wa upanuzi wa viwanda na mapinduzi ya viwanda yaliyoendelea kubadilisha maisha na jamii kwanza huko Uingereza, halafu Ulaya na kote duniani. 
 
Injini za mvuke ziliendelea kusukuma magari ya kwanza ama barabarani au kwenye reli. Jina la "gari la moshi" bado linakumbuka asili hii hata kama leo injini za reli ni za diseli au umeme si tena mvuke. Siku hizi injini za mvuke karibu zimepotea kiwandani na pia kwenye magari. Lakini kutokana na uhaba wa mafuta ya petroli unaotarajiwa kwa miaka ujao kuna majarabio mapya kutengeneza magari yanayoendeshwa tena kwa injini za kisasa za mvuke.

Kwa jumla kuna bado matumizi ya aina ya injini ya mvuke katika vituo vya umeme. Mara nyingi umeme hutengenezwa kwa kuchemsha maji ama kwa mafuta au makaa au nyuklia na kutumia nishati ya joto ndani ya mvuke wa maji kuzungusha tabo au jenereta. 

Injini
Parafujo

Parafujo  (kutoka Kireno parafuso; pia: skurubu/skrubu kutoka Kiing. screw; pia bolti kutoka Kiing. bolt kama inatumiwa pamoja na nati) ni kifaa kinachofanana na msumari kinachotumika kuunganisha vipande viwili. Tofauti na msumari nondo yake ina hesi kando lake; upande wa juu kuna kofia inayotumiwa kuikaza au kuifungua.

Kama vipande viwili vimeunganishwa kwa kutumia skurubu ni rahisi kuzifungua tena. 

Kwa kawaida parafujo hutengenezwa kwa metali lakini kuna pia skurubu zilizotengenezwa kwa plastiki na ubao.

Kwa jumla parafujo au skurubu zinatofautiana kutokana na madhumuni yao yaani aina ya maunzi yanayoshikwa nazo. Kuna aina tatu 
 parafujo inayokata njia yake katika maunzi laini kama ubao au plastiki
 parafujo inayoingia katika nafasi iliyoandaliwa yenye hesi ya kike ndani yake inayolingana na hesi ya skurubu
 parafujo inayopita katika shimo ikishikwa nyuma kwa nati yenye hesi ya kike ndani yake. Aina hii huitwa pia bolti.

Skurubu ya ubao ina kazi ya kuunganisha vipande viwili vya ubao. Huwa na umbo la pia maana yake inaanza nyembamba na kuwa pana zaidi hadi chini ya kofia yake. Sehemu ya mwisho chini ya kofia mara nyingi haina hesi.

Hesi inakata njia yake katika ubao; kama ubao ni ngumu au nene mara nyingi shimo ndogo inatangulia kutobolewa kwa keekee. Shimo hili lapaswa kuwa nyembamba kuliko skrubu itakayopita baadaye. Skurubu za aina hii huwa na kofia yenye tundu ama nyoofu au yenye umbo la msalaba. Bisibisi inayolingana na tundu hutumiwa kugeuza parafujo.

Parafujo kubwa za kushikilia sehemu mbili inahitaji nati. Hesi yake haitakiwi kukata njia yake; pande mbili zinazotakiwa kushikwa na skrubu hii zimetobolewa shimo ambamo parafujo inapita bila tatizo; kofia inakaa upande mmoja na mwisho wa skrubu mwenye hesi unatoka upande mwingine. Hapa nati inafungwa na kukazwa.  

Aina hii hutumiwa kushika ama vipande viwili vikubwa vya ubao au pia sehemu za mashine yenye mwendo na mtetemo. Kofia yake kwa kawaida huwa na kona sita ikigeuzwa kwa kutumia spana. 

Vifaa
Spana

Spana ni kifaa cha ufundi kinachotumiwa kugeuza skurubu na nati kwa kuzikaza au kuzifungua.

Spana nyingi zinalingana na umbo la kawaida la kichwa cha skurubu na nati yake yenye pande 8. Kimsingi kuna aina mbili: 
Spana iliyofungwa umbo la mviringo inashika kichwa cha skurubu pande zote. Ni kifaa bora hasa kama skurubu na nati yake zimeshikana sana.
Spana wazi lenye umbo la mdomo uliofunguliwa inashika skurubu pande nne kati ya pande sita. Inafaa kugeuza skrubu kwenye kona penye nafasi ndogo isiyoruhusu kutumia spana iliyofungwa. 

Spana inatakiwa kulingana kikamilifu na ukubwa wa kichwa cha skrubu au nati yake. Kama spana ni kubwa kidogo au skurubu haina kipimo sanifu kuna hatari ya spana kuteleza na kuharibu kona za kichwa au za nati. 

Kuna pia spana za pekee zinazoweza kurekebiswa kulingana na kipimo cha skurubu.  

Skurubu za pekee huwa na spana zao.

Zana
Bisibisi

Bisibisi ni kifaa cha ufundi kinachotumiwa kugeuza skurubu (parafujo) yenye kofia iliyo na tundu ama kwa kuikaza au kuifungua..

Bisibisi huwa na shikamano upande moja inayowezesha mkono kuishika vizuri. Mwisho wake una umbo unaolingana na umbo la tundu kwenye kofia ya parafujo.

Maumbo ya kawaida ni ama tundu nyoofu au tundu msalaba. Kuna aina mengine kwa maumbo mbalimbali ya kofia za parafujo za pekee.

Vifaa
Msumari

Msumari (pia: msumali) ni nondo nyembamba ya chuma au feleji yenye ncha na kichwa. Inatumiwa kwa kufunga kitu juu ya kitu kingine.

Kwa kawaida hupigwa kwa kutumia nyundo na hivyo kuingizwa katika ubao au ukutani.

Vifaa
Nati

Nati (kutoka Kiingereza nut) ni kishikizo ambacho kimetengenezwa kwa kawaida kwa chuma au feleji. Ina uwazi wa duara ndani yake yenye hesi.

Hutumiwa kwa kukaza parafujo aina ya bolti na hesi yake sharti kulingana kabisa na hesi ya parafujo yake.

Nati nyingi huwa na pande sita na kukazwa kwa spana. 

Kuna pia nati zenya ala zinazozungushwa kwa mkono.

Vifaa
Pia

Pia (Kiing. cone) ni gimba linalopatikana kama nukta zote za duara zinaunganishwa na nukta moja iliyopo juu yake. 

Kwa lugha nyingine pia inapatikana kama pembetatu mraba inazunguka kwenye upande wake mfupi. 
 
Eneo la duara ya msingi ni tako la nia. Umbali kutoka tako hadi ncha yake ni kina cha pia. 

Katika jiometria si lazima ya kwamba tako ni duara. Umbo lolote linafaa. Kwa mfano piramidi kijiometria ni aina ya pia yenye tako la poligoni kwa kawaida mraba.

Yaliyomo V (=volume) ya pia hukadiriwa kwa njia ifuatayo:

ni theluthi moja ya eneo la tako b (=base) lililozidishwa na kina h (=height):

Kama pia ina tako la mviringo fomula yake ni 

theuthi moja ya pi iliyozidishwa na rediasi r mara r mara kina h.

Jiometria
It's About Time (albamu ya Christina Milian)

It's About Time ni albamu ya pili ya mwimbaji wa Kimarekani Bi. Christina Milian. Albamu ilitolewa na studio ya Island Records mnamo 15 Juni 2004 katika Japan, na 13 Julai 2004 katika Marekani.

Albamu hii imekuwa kama ya kwanza kwa Milian katika U.S. kwa tokeo la shambulio la kigaidi la 11 Septemba 2001, ambalo lilitokea wiki mbili kabla ya kutoa albamu yake ya awali. Kwa upande wa matayarisho ya albamu hii, Milian amefanya kazi na Bloodshy na Avant, Darkchild, Cory Rooney, Warryn Campbell, Bryan Cox na Poli Paul.

Albamu imepata kushika nafasi ya kumi na nne katika U.S. Billboard 200 Bora na kushika tena nafasi ya ishirini na moja katika UK, kwa kuuza jumla ya kopi 382,000 na 63,708 kisawawa. Albamu imetunikiwa medani ya fedha katika UK, na kupokea Tuzo za Grammy ikiwa kama albamu bora ya muizki wa R&B.

Single kutoka katika albamu hii ni Dip It Low ikifuatiwa na Whatever U Want ambayo kaimba na msanii Joe Budden, lakini single hizi zote mbili hazikupata mafanikio makubwa kabisa katika US na UK kwa ujumla.

Orodha ya nyimbo
 "Intro"–1:06
 "Dip It Low" (akimshirikisha Fabolous)–3:39
 "I Need More"–3:17
 "Whatever U Want" (akimshirikisha Joe Budden)–3:49
 "Someday One Day"–4:32
 "Highway"–3:33
 "I'm Sorry"–3:44
 "Get Loose"–3:37
 "L.O.V.E" (akimshirikisha Joe Budden)–4:21
 "Peanut Butter & Jelly" (akimshirikisha Joe Budden)–3:46
 "Miss You Like Crazy"–4:49
 "Oh Daddy"–3:55
 "I Can Be That Woman" [wimbo wa ziada wa kimataifa]–3:13
 "Hands on Me" [wimbo wa ziada wa UK]–3:06

Toleo la Kijapani
 "Dip It Low"–3:16
 "L.O.V.E."–3:45
 "Down for You"–3:39
 "Someday One Day"–4:31
 "Highway"–3:33
 "I Can Be That Woman"–3:13
 "Peanut Butter & Jelly"–3:46
 "Hands on Me"–3:06
 "7 Days"–4:17
 "Oh Daddy"–3:55
 "Miss You Like Crazy"–4:49
 "Dip It Low" [Remix] (akimshirikisha S-Word)–3:55
 "Dip It Low" [Full Intension Dub]–5:46
 "You Snooze, You Lose" [wimbo wa ziada]–3:31

Chati

Marejeo

Albamu za 2004
Albamu zilizotayarishwa na Bloodshy na Avant
Albamu zilizotayarishwa na Darkchild
Albamu za Christina Milian
Khan

Khan ((可汗 - Kichina: kèhán; kwa maandishi ya Kiarabu: خان‎) ni cheo cha mtawala chenye asili kati ya wafugaji Wamongolia na Waturki wa Asia ya Kati. Mwanzoni kilikuwa cheo cha kijeshi kilichomaanisha Mkuu, amirijeshi au Bwana mkubwa. Baadaye ilimaanisha hasa mtawala. Kiasili cheo kilikuwa "khagan" lililofupishwa kuwa "khan" pekee.

Wamongolia waliongozwa na Chingis Khan na kutokana na sifa zake matumizi ya cheo hiki kilisambaa pande nyingi za Asia. 

Madola mengi yaliyoongozwa na wasemaji wa Lugha za Kiturki yalitawaliwa na makhan au makhagan. Baadaye cheo hiki kilitumiwa pia kwa makabaila wa ngai za chbini zaidi.

Leo hii "Khan" anayejulikana hasa ni Aga Khan ambaye ni kiongozi wa kidini wa Waislamu akitazamiwa kama Imam wa Nizari katika jumuiya ya Waismaili. Imamu wa 46 alipewa cheo hiki kama heshima na Shah wa Uajemi wakati wa karne ya 19. Wafuasi wake wameendelea kutumia cheo hiki hadi leo.

Viungo vya Nje 
 on-line encyclopaedia on all Bengal, in English
 Etymology OnLine
 RoyalArk- see under each present country
 WorldStatesmen- see under each present country

Cheo
Nasaba ya Qing

Nasaba ya Qing (Kichina: 清朝; pinyin: Qīng cháo) ilitawala China kati ya 1644 na 1912. 

Watawala wa Qing walichukua nafasi ya makaisari wa nasaba ya Ming. Familia ya Qing ilitoka Manchuria na kwa sababu hii huitwa pia "Nasaba ya Manchu".

Chanzo cha watawala kutoka Manchuria 

Mnamo 1580 BK Mmanchuria Nurhaci alikuwa jenerali wa kitengo cha kaskazini cha jeshi la nasaba ya Ming. Nurhaci aliunganisha makabila ya Wamanchuria na tangu 1616 akajiita Khan wa Manchuria yote. 

Kuanzia 1644 jeshi la Wamanchuria lilianza kuvamia sehemu kubwa za China ya kaskazini na kupindua nasaba ya Ming.

Walihamisha mjiu mkuu wao kwenda Beijing.

Maendelo ya kipindi cha Qing 
Karne za utawala wa Qing zilileta maendeleo makubwa katika uchumi na idadi ya wakazi wa China iliongezeka kutoka watu milioni 143 mnamo 1740 hadi watu milioni 430 mnamo 1850. Serikali ilisimamia karahana za mafundi waliotenegeneza bidhaa nyingi zilizopelekwa hadi Ulaya na Marekani. China ilikuwa na mapatao makubwa ya dhahabu kutoka Ulaya kutokana na biashara hii. Kati ya bidhaa zilizotafutwa Ulaya zilikuwa hasa vyombo vya kauri, fanicha na kazi za sanaa.

Ugomvi na Uingereza na vita ya afyuni 
Kuanzia miaka ya 1820 Waingereza waliongeza biashara ya afyuni katika China. Majaribio ya serikali ya Qing kusimamisha biashara ya dawa hili la kulevya likasababisha vita ya afyuni ya kwanza (1839 bis 1842) ambako manowari za Uingereza zilishinda wanajeshi wa maji Wachina na kuteka niji muhimu kwenye pwani. Chini ilipaswa kukubali amani iliyoruhusu biashara ya afyuni na kuondoa masharti mengine kuhusu biashara ya nje.

Kwa njia hii China ya Waqing haikuwa tena nchi huru lakini ilipaswa kuwapa wageni kutoka Ulaya nafasi kubwa na kubwa zaidi katika biashara na uchumi. Pamoja na hayo mataifa ya Ulaya yalitwaa miji kama Hongkong kama vituo vyao vya kibiashara na kijeshi.

Mwisho wa Qing na ufalme katika China 
Mwisho wa karne ya 19 vikundi mbalimbali ndani ya nasaba ya Qing walianza kuvutana juu ya matengenezo ya utaratibu wa kijamii na kisiasa. Malkia Cixi alizuia mabadiliko haya. Hadi kifo chake mwaka 1908 alitawala China iliyoendelea kushuka katika hali ya nusukoloni ya nchi za Ulaya. Kabla kifo chake alimteua mtoto Pu Yi kama kaisari mpya lakini utawala wa Qing ilipinduliwa katika mapinduzi ya China ya 1911 iliyomaliza nasaba ya Qing pamoja na ufalme katika China. Pu Yi alilazimishwa kuachana na cheo cha Kaisari mwaka 1912. 

Mwaka 1934 hadi 1945 Japani ilimteua kama mtawala wa Manchuria iliyokuwa nchi kwa jina tu chini ya usimamizi wa Japani.

Madola

Historia ya China
Bursa

Bursa (kihistoria pia una julikana kama Prussa, Kigiriki: Προύσα, halafu baadaye waliita Brusa) ni mji ulioko mjini kaskazini-magharibi mwa nchi ya Uturuki na ndiyo mji mkuu wa Mkoa wa Bursa. 

Mji una wakazi wapatao 1,562,828 (2007). Huu ni mji wa nne kwa ukubwa katika Uturuki, ukiwa pamoja na kuwa kama ndiyo mji wenye ukuwaji mkubwa wa viwanda na kilimo katika nchi.

Mji wa Bursa upo mjini kaskazini-magharibi katika mapolomoko ya Mlima Uludağ Kusini mwa Mkoa wa Marmara. Mji umepakana kabisa na Bahari ya Marmara na Yalova katika kaskazini, Kocaeli na Sakarya katika kaskazini-mashariki, Bilecik katika mashariki na Kütahya na Balıkesir ipo kunako kusini.

Viungo vya nje 
 Uludağ University
 Turkey Live Bursa 
 Bursa City Sport Portal
 All About Turkey
 Bursa Metropolitan Municipality 
 Bursa Weather Forecast Information 
  Bursa - Orhangazi Business Guide 
 Pictures of Bursa
Turkey Handbook 
  Golyaka Village, Bursa 
  city sport portal, Bursa
  city catamaran manufacturer, Bursa

Miji ya Ugiriki ya Kale katika Uturuki
Miji ya Uturuki
Michelle Obama

Michelle LaVaughn Obama (jina la kuzaliwa ni Michelle LaVaughn Robinson; alizaliwa 17 Januari 1964) ni Mwanasheria wa Marekani na ndiye mke wa aliyekuwa Rais wa Marekani, Barack Obama.
Huyu ndiye wa kwanza mwenye asili ya Afrika kuwa mke wa Rais wa Marekani.

Michelle alizaliwa na kukua katika kitongoji cha South Side ya Chicago na kusoma hadi kuelekea katika Chuo Kikuu cha Princeton halafu katika Kitivo cha Sheria cha Harvard.

Baada ya kumaliza elimu yake hiyo, alirudi Chicago na kukubali kuchukua nafasi ya kazi katika kampuni ya Sidley Austin, halafu akaja kuwa mmoja kati ya wafanyakazi wa meya wa Chicago Richard M. Daley, halafu baadaye akafanya kazi katika Chuo Kikuu cha Chicago na Hospitali za Chuo Kikuu cha Chicago.

Michelle Obama ni dada wa Craig Robinson, kocha wa mpira wa kikapu wa Oregon State University. Alikutana na Barack pale alipojiunga na Sidley Austin. Pale Barack Obama alipochaguliwa kuwa kama Seneta, familia ya Obama ikachagua kuishi mjini Chicago South Side kuliko kuishi mjini Washington, D.C.

Marejeo

Viungo vya nje 

 "Meet Michelle" , biographical entry at BarackObama.com
 "Michelle Obama On Love, Family & Politics" , interview with Katie Couric of CBS News

Waliozaliwa 1964
Watu walio hai
Wanawake wa Kwanza wa Marekani
Watu katika Chuo Kikuu cha Princeton
Chicago, Illinois
Washington, DC
Daraja

Daraja ni jengo lililoundwa kwa kusudi la kuwa na njia ya kupitia juu ya pengo au kizuizi. Mfano mzuri ni daraja linaloendeleza barabara juu ya mto, bopo au juu ya barabara nyingine.

Kuna aina nyingi za madaraja. Ukubwa wa daraja unategemea upande mmoja upana wa kizuizi kinachotakiwa kuvukiwa, yaani upana wa mto au bopo, na kwa upande mwingine uzito wa mizigo itakayopita juu ya daraja. Daraja la kuvukisha watu halina mzigo mkubwa lakini daraja linalopokea njia ya reli au barabara kuu litabeba uzito mkubwa. 

Kuna pia madaraja yanayovusha mfereji juu ya mto hivyo kuwezesha meli kupita juu ya meli nyingine. Kwa jumla madaraja ni sehemu muhimu za miundombinu ya kila nchi.

Historia
Madaraja ya kwanza yalitengenezwa kwa mbao. Baadaye watu waliendelea kutumia mawe. Tangu karne ya 18 madaraja ya chuma yalianza kujengwa. Baadaye madaraja mengi yamejengwa kwa kutumia saruji pamoja na feleji.

Madaraja marefu duniani 
Daraja refu zaidi duniani ni Bang Na Expressway mjini Bangkok (Uthai) lenye urefu wa kilomita 54. Linapitisha barabara kuu ya mpito juu ya eneo la jiji. 

Daraja refu la pili ni Lake Pontchartrain Causeway linalovuka ziwa Pontchartrain karibu na mji wa New Orleans (Marekani) lenye urefu wa kilomita 38. Madaraja haya yanasimama juu ya nguzo zinazokaa karibu kwa sababu nafasi ya chini si ngumu.

Daraja linaloning'ania 

Ugumu wa kujenga daraja ni kuwa zaidi kama nafasi ya kuvukia ni mkono wa bahari na maji yana kina kikubwa. Hapo haiwezekani kuwa na nguzo nyingi na hapa aina ya daraja linaloning'inia inatumiwa. Daraja kubwa linaloning'ania duniani ni daraja la Akashi-Kaikyo (Japani) lenye upana wa kilomita 2 kati ya nguzo za katikati.

Aina za madaraja juu ya njia ya maji 

Majengo
I Am... Sasha Fierce

I Am... Sasha Fierce - ni jina la kutaja albamu ya R&B ya msanii Beyoncé. Albamu inategemewa kutoka kunako tar. 18 Novemba, katika mwaka wa 2008 nchini Marekani.

Orodha ya nyimbo

Single

Marejeo 

Albamu za 2008
Albamu za Beyoncé
Horst Buchholz

Horst Werner Buchholz (4 Desemba 1933 – 3 Machi 2003) alikuwa mwigizaji wa filamu kutoka nchini Ujerumani. Ana kumbukwa zaidi kwa kucheza kama Chiko kutoka katika filamu ya The Magnificent Seven. Buchholz amepata kuonekana katika filamu zaidi ya sitini wakati wa shughuli zake kuanzia mwaka 1952 hadi mwaka wa 2002.

Maisha na shughuli za uigizaji

Filamu alizocheza
 Himmel ohne Sterne (1955)
 Die Halbstarken (1956)
 Bekenntnisse des Hochstaplers Felix Krull (1957)
 Nasser Asphalt (1958)
 Tiger Bay (1959)
 The Magnificent Seven (1960)
 Fanny
 One, Two, Three (1961)
 The Empty Canvas (1963)
 That Man in Istanbul (1965)
 Cervantes (1967) (he played the title role)
 Sahara (1983)
 Aces: Iron Eagle III (1992)
 Faraway, So Close! (1993)
 Life Is Beautiful (1997)

Viungo vya nje
 
 Horst Buchholz Gravesite

Waliozaliwa 1933
Waliofariki 2003
Waigizaji filamu wa Ujerumani
Plastiki

Plastiki (kutoka Kigiriki πλαστική plastiki yaani "iliyopewa umbo fulani" ) ni aina ya maunzi mango yanayoundwa kwa njia ya kikemia na kukubali umbo lolote yakiwa teke. 

Plastiki ni maunzi sintetiki ambayo haitokei katika mazingira kiasili. Inatengenezwa kwa kuunganisha molekuli nyingi kuwa nyororo ndefu ya polima. 

Kuna aina nyingi za plastiki. Kwa kuchagua kemikali na kuongeza madawa mbalimbali kuna chaguo kubwa ya tabia kama ugumu, kubadilika umbo, unyumbufu, uvumilivu kwa joto au baridi au muda wa kudumu.

Wakati wa kutengenezwa plastiki inakubali kila umbo hivyo hutolewa kama filamu, punje, vipande bapa au umbo lolote linalotakiwa. Mifuko na maunzi ya kufugia bidhaa huwa ni plastiki. Plastiki haipokei maji au unyevu hivyo kitu kinachofungwa kabisa ndani ya karatasi ya plastiki inabaki kavu.

Historia 
Maunzi ya kwanza katika historia yaliyofanana na plastiki ilikuwa aina ya lami iliyopatikana baada ya kupika utomvu ya miti fulani. Baadaye wataalamu walibuni njia za kubadilisha vitu kama pembe ya wanyama kwa kuipika pamoja na madawa ilikukubali kubadilishwa umbo.

Hatua kubwa ilikuwa mbinu wa kutia dawa la sulfuri kwenye mpira asilia. Kwa njia hii Charles Goodyear wa Marekani aliweza kutengeneza mpira ulioendelea kuwa laini. Aliendelea kubuni njia ya kubadilisha tabia za mpira kuwa mgumu kabisa.

Maendeleo makubwa ya plastiki ilipatikana na utaalamu wa kutumia mafuta ya petroli. Mafuta haya mazito ni mchanganyiko wa kemikali mbalimbali. Katika viwanda vya kusafishia mafuta maunzi haya yanatenganishwa na molekuli zinazofaa zinatolewa kwa matenegnezo ya aina za plastiki.

Aina za Plastiki

Matumizi 
Matumizi ya wastani ya plastiki kwa kila mkazi yalikuwa mwaka 2000:
Marekani: 130 kg
Ulaya ya Magharibi: 92 kg
Japani:86 kg
Amerika ya Kusini: 19 kg
Ulaya ya Mashariki: 13 kg
Asia ya Kusini-Mashariki: 13 kg
Afrika na Mashariki ya Kati: 8 kg

Hadi mwaka 2017 mnamo tani bilioni 8.3 zilitengenezwa duniani. Tani milioni 6.3 za jumla hii zimekuwa  takataka isiyotumiwa tena. Asilimia 9 ya takataka hiyo zilirejereshwa na kutumiwa tena kwa umbo tofauti. Asilimia 12 zilichomwa na asilimia 79 ziliwekwa kwenye dampo za takataka au kukaa katika mazingira.

Matatizo ya mazingira 
Plastiki huoza polepole sana. Hii inasababisha machafuko ya mazingira hasa pasipo na huduma za takataka. Aina nyingi zikichomwa zinatoa gesi za sumu. Matengenezaji wa Plastiki yanahitaji matumizi ya kemikali nyingi za sumu ambazo ni hatari kwa mazingira.

Hivyo nchi nyingi zimeanza kutoa sheria juu ya matumizi ya plastiki. 

Kemia
Fair use

Fair use ni suala linalokuwa bora kunakili sehemu ndogo ya kitu kilichoundwa na mtu mwingine bila ya kuvunja sheria.

Katika nchi nyingi, vitu vya sanaa na vingine vingi vitengenezwapo, yaani kama vile hadithi, vitabu, vipindi vya TV, na picha, ambazo zinamilikiwa na mtu aliyeziumba. Mtu huyu anaweza kuruhusu mtu mwingine kutumia vile vitu alivyo vitengeneza, ikibidi hata kwa kujipatia fedha.

Mtu anayemiliki vitu hivi yeye ana hatimiliki ya kumiliki vitu hivyo, ikiwa na maana ya kwamba yeye ana uamuzi wake mwenyewe kuwa nani ana stahili kunakili kazi yake. 

Endapo mtu mwingine atatokea na kutumia kazi yake bila ya kumwomba miliki kwanza, basi mtu huyo atakuwa ana vunja sheria. Mmiliki anaweza kumfikisha mtu mahakamani na kudai fidia kwa kitendo walichothubutu kukifanya.

Hatimiliki
Jalidi

Jalidi ni hali ya baridi ambapo halijoto inafikia chini ya kiwango cha sentigredi 0. Hii ni kiwango ambako maji yanaanza kuganda kuwa barafu.

Jalidi kama halijoto inaathiri viumbehai na mimea kwa sababu huwa na maji katika miili yao. Mimea inakufa katika hali ya jalidi kama maji ndani ya seli zao inaganda; maji yakiganda yanapanua mjao wake hivyo kupasua seli. Mimea hiyo au sehemu zao zilizokufa huwa nyeusi na hali hii hutiwa jalidi pia (kwa Kiingereza: black frost).

Mimea ya nchi ambako jalidi ni hali ya kawaida wakati wa majira ya baridi ina uwezo wa kukauka kabla ya majira ya jalidi kuanza. Katika mazingira ya joto mimea hufa mara nyingi kama baridi huwa kali.

Kama hali ya jalidi inaendelea kwa wiki mfululizo inaathiri pia ardh,i yaani udongo. Ardhi yenyewe inaganda hadi kimo fulani kinachotegemea muda wa kudumu kwa jalidi. Kwa hiyo mabomba ya maji yanawekwa chini ya ardhi kwenye kimo ambako kwa kawaida jalidi haifiki. Hata hivyo, kama majirabaridi ni kali sana maji yanaweza kuganda ndani ya mabomba na kupasua bomba. Katika mazingira yenye jalidi kunatokea pia uharibifu wa barabara kama maji ya mvua yameingia katika tako la barabara au katika mapengo madogo kwenye lami na kuganda baadaye; maana maji yaliyoganda hupanuka kidogo na hivyo kupasua lami.

Katika mazingira baridi sana kama Aktiki au Antaktiki jalidi inaingia katika udongo hadi kimo cha mita kadhaa. Katika mazingira hayo majirajoto ni mafupi mno, hivyo kuna sehemu za juu za ardhi pekee zinazopoa lakini chini yake bado kuna jalidi ya kudumu (ing. permafrost). Hii inazuia uoto wa miti na kutokea kwa tundra kwa mfano katika maeneo mapana ya Urusi wa Kaskazini na Alaska. 

maji
Metorolojia
Grafolojia

Grafolojia pia huitwa elimu ya mwandiko.

Tangu zamani sana, watu kadhaa wa China, India, Ugiriki na Italia walivutiwa na jinsi mwandiko wa kila mmoja ulivyo tofauti na ule wa wengine, wakaona unadokeza nafsi yake. Kuanzia karne XVII vilianza kutungwa vitabu kuhusu suala hilo, mpaka ikakubalika sayansi ya mwandiko (grafolojia) inayochunguza uhusiano kati ya mwandiko wa mtu na undani na nafsi yake (akili, maelekeo, vipawa, umbo, maradhi n.k.). Msingi wake ni kwamba hatuandiki kwa mkono tu, kwa kuwa huo unaongozwa na ubongo. Mtu anapoacha kuiga herufi alizofundishwa kwa kuwa amezoea kuandika, anakuja kutokeza nafsi yake mwenyewe katika upekee wake. Tunaweza kusema mtu anapoandika bila ya kuzingatia usanifu wa herufi anajichora jinsi alivyo. 

Wataalamu wa fani hiyo wanazingatia hasa kama mwandiko ni wa mviringomviringo au una pembe na ncha, unakandamiza karatasi kwa nguvu au la, ni mkubwa au mdogo, ni mpana au mwembamba, unapendeza kwa ulinganifu wa herufi zake au la, unafanyika kwa kasi au polepole, unakwenda wima ingawa karatasi haina mstari au huenda ukapanda ama kushuka, unaelekea upande gani, una mapambo au la, n.k.

Kila sifa ya mwandiko ina sababu yake na hivyo kudokeza silika ya mtu upande wa akili, utashi n.k. Lakini baada ya kuzizingatia zote ni muhimu kuziona zote kwa pamoja ili kumtambua mtu mzima jinsi alivyo, na hatimaye kumsaidia maishani.

Elimu
Mwandiko
Saikolojia
B'Day

B'Day ni jina la kutaja albamu ya R&B ya msanii wa Kimarekani - Beyoncé.

Orodha ya nyimbo B'Day 
 „Déjà vu” (unaoshirikisha Jay-Z) – 3:59
 „Get Me Bodied” – 3:25
 „Suga mama” – 3:25
 „Upgrade U” (unaoshirikisha Jay-Z) – 4:32
 „Ring the Alarm” – 3:23
 „Kitty Kat” – 3:55
 „Freakum Dress” – 3:20
 „Green Light” – 3:29
 „Irreplaceable” – 3:47
 „Resentment” – 4:41
 „Check on It” (unaoshirikisha Bun B & Slim Thug) – 3:30
 Ukryte
 „Encore for the fans” – 0:39
 „Listen” (unaotoka sinema Dreamgirls) – 3:39
 „Get Me Bodied (Extended remix)” – 5:59

Orodha ya nyimbo B'Day Deluxe Edition

Single 

Albamu za 2006
Albamu za 2007
Albamu za Beyoncé
Siwa barafu

Siwa barafu (kwa Kiingereza iceberg) ni pande kubwa la barafu linaloelea baharini. Siwa barafu inaweza kusukumwa na mikondo ya baharini hadi kufika kwenye maji vuguvugu inapoyeyuka; kinyume chake inaweza kusukumwa dhidi ya maganda makubwa ya barafu na kuunganika nayo.

Asili ya siwa barafu 
Kwa kawaida siwa barafu hupatikana kama pande la barafuto lilomegeka linaloishia pwani na kutumbukia kwenye maji ya bahari. Njia nyingine ni kuvunjika kwa vipande vya maganda ya barafu yanayofunika [[ncha ya kaskazini ya dunia]] na Antaktika.

Tabia 
Barafu ni nyepesi kushinda maji na hivyo kipande cha barafu kitaelea kwenye maji lakini sehemu kubwa ya siwa barafu iko ndani ya maji. 

Siwa barafu huelea pamoja na mwendo wa mikondo ya bahari. Kadiri inavyofika kwenye maji yasiyo baridi tena, muda wa maisha ni miezi hadi miaka kadhaa. Muda huo hadi kuyeyuka kabisa unategemea ukubwa wa siwa barafu na halijoto ya eneo inapofikia. Zimetazamwa kwa muda wa miaka 3. 

Mara nyingi zinaonekana mita 1 hadi 75 juu ya uso wa bahari; uzito hufikia hadi tani 100,000 au 200,000. Siwa barafu kubwa katika Atlantiki ya kaskazini iliyotazamwa ilikuwa na mita 168 juu ya maji yaani kimo cha nyumba ya ghorofa 55. 

Siwa barafu kubwa iliyopimwa hadi sasa ilikuwa pande kubwa lililomeguka Antaktika mwaka 2000; urefu wake ulikuwa kilomita 295 na upana kilomita 37. Eneo lake lilikuwa km² 11,000 na masi yake tani bilioni tatu.

Hatari kwa meli 
Siwa barafu ni hatari kwa meli kwa sababu sehemu kubwa iko ndani ya maji; asilimia 10 pekee inaonekana juu ya uso wa bahari. Kama meli inakaribia mno kuna uwezekano ya kwamba siwa barafu iko ndani ya maji mita mamia kutoka kilele chake kinachoonekana juu, na meli inaweza kugonga sehemu ile isiyoonekana. 

Kwa njia hiyo ajali zinatokea tena na tena na mfano mashuhuri ni ajali ya meli Titanic iliyozama chini mwaka 1912 baada ya kugongana na siwa barafu. Watu zaidi ya 1,500 walikufa baharini. 

Maji
Ekolojia
Brooke Allison (albamu)

{{Infobox album
| Jina        = Brooke Allison
| Type        = Album
| Msanii      = Brooke Allison
| Cover       = BA Debut.jpg
| Background  = Green
| Imetolewa   = 19 Juni 2001
| Imerekodiwa    = 2000–2001
| Aina       = Pop
| Length      =
| Studio       = Virgin Records/2K Sounds
| Mtayarishaji   =
| Review     = *Allmusic  link
| Albamu ya sasa  = ''Brooke Allison(2001)
}}Brooke Allison''' ni jina la kutaja albamu ya kwanza ya mwimbaji wa muziki wa pop wa Kimarekani Bi. Brooke Allison. Albamu ilitolewa mnamo tar. 19 Juni 2001.

Albamu ina baadhi ya nyimbo zilizotungwa na msanii Mýa, Meredith Brooks na Allan Rich.

Katika kuisifia albamu yake, Brooke alisema haya:

Orodha ya nyimbo
 "The Kiss-Off (Goodbye)"
 "Oh No"
 "Toodle-Oo"
 "I Miss You"
 "Seth"
 "Rollercoaster"
 "Thought You Might Wanna Know"
 "If I Were You"
 "Perfect Chemistry"
 "Without You"
 "Maybe Tonight"
 "Dating"
 "My Heart Goes Boom"
 "Say Goodbye"

Albamu za Brooke Allison
Albamu za 2001
Nicole Scherzinger

Nicole Prescovia Elikolani Valiente Scherzinger (pia anajulikana kama Nicole Kea) (amezaliwa tar. 29 Juni 1978) ni mwimbaji wa R&B, mtunzi wa nyimbo, mnenguaji, mwanamitindo, na mwigizaji kutoka nchini Marekani. Anafahamika zaidi kwa kuwa kama mwimbaji kiongozi wa kundi la muziki la The Pussycat Dolls. Amechekua jina la Scherzinger kwa sababu alilielewa na baba wa kufikia aliyekuwa Mjerumani.

Wasifu

Maisha ya awali 
Scherzinger alizaliwa mjini Honolulu, Hawaii na baba Mfilipino na mama Mhawaii/Mrusi. Mama yake aliitwa Rosemary, na wakati ana mzaa Scherzinger alikuwa na umri wa miaka kumi na minane na wakawa wanaishi mjini inner city, lakini baadaye familia ikatengana wakati Scherzinger bado mdogo.

Baadaye familia ikaamia rasmi mjini Louisville, Kentucky wakati huo alikuwa na umri wa miaka sita, akiwa pamoja na ndugu yake wa kike aitwaye Ke'ala aliyezaliwa na baba Mjerumani Mwamerika Bw. Gary Scherzinger.

Maisha binafsi 
Kwa sasa Scherzinger anatembea na Lewis Hamilton, kukiwa na fununu za kusema kuwa wawili hao wataoana punde.

Muziki 

 Tazama pia Eden's Crush na Albamu na Nyimbo za Pussycat Dolls  kwa taarifa ya albamu na kazi alizofanya akiwa pamoja na hilo kundi.

Albamu 
 2009: Her Name Is Nicole

Single 
 2007: "Whatever U Like" akimshirikisha T.I.
 2007: "Baby Love" akimshirikisha will.i.am
 2007: "Supervillain" akimshirikisha Mad Scientist  (Digital Release Only)
 2007: "Puakenikeni" akishirikiana na Brick na Lace (Toleo la Mtandaoni Tu)
 2008: "Rio" (Caress Brazilian Mix) (Toleo la Mtandaoni Tu)

Single alizoshirikishwa 
 2006: "Lie About Us"  (Avant akimshirikisha Nicole Scherzinger)
 2006: "Come to Me"  (Diddy akimshirikisha Nicole Scherzinger)
 2007: "You Are My Miracle"  (Vittorio akimshirikisha Nicole Scherzinger)
 2008: "Scream"  (Timbaland akimshirikisha Keri Hilson na Nicole Scherzinger)

Marejeo

Viungo vya nje 
 Official website
 
 BMI.com repertoire search
 
 nicole-scherzinger-2007-mtv-video-music-awards 

Waliozaliwa 1978
Waigizaji filamu wa Marekani
Wanachama wa Pussycat Dolls
Watu walio hai
Kibonzo

Kibonzo, pia Katuni (kutoka Kiingereza cartoons) au Komiki (kutoka Kiing. comics) ni namna ya kueleza hadithi au habari kwa kutumia picha. Picha hizi mara nyingi zimechorwa ama moja-moja au mfululizo na kueleza habari kwa namna ya kuchekesha.

Majadiliano ya wahusika kwenye kibonzo huonyeshwa kwa njia za viputo vya maneno. Kuna pia viputo vya dhana vya kuonyesha fikra za wahusika. 

Kibonzo huonyeshwa mara nyingi kwenye magazeti. Kuna pia vitabu vya vibonzo vilivyokusanywa au vilivyochorwa moja kwa moja kama kitabu.

Kati ya vibonzo vinavyojulikana sana kimataifa kuna vile vya Walt Disney aliyeunda Mickey Mouse na wenzake.

Siku za nyuma vibonzo vya manga kutoka Japani vimepata wasomaji wengi kati ya vijana.

Kati ya wachoraji wa vibonzo wanaojulikana katika Afrika ya Mashariki kuna Godfrey Mwampembwa anayejulikana zaidi kwa jina "Gado" akionyesha kazi zake katika Daily Nation ya Nairobi.

Viungo vya Nje 
 Historia ya vibonzo katika Afrika ya Mashariki
 Komiki - Hadithi kwa njia ya michoro (Kijitabu kinachofundisha kutunga vibonzo) 
 Kuhusu Chakubanga na katuni za Tanzania

Sanaa
Daily Nation

Daily Nation ni gazeti la kila siku nchini Kenya inayotolewa mjini Nairobi kwa lugha ya Kiingereza. Inauza takriban nakala 205,000 kila siku hivyo ni gazeti lenye wasomaji wengi katika Afrika ya Mashariki.

Gazeti hili ni sehemu ya kampuni ya hisa ya Nation Media Trust na hisa nyingi zinashikwa na Shirika la Aga Khan.

Taifa na Nation
Chanzo cha Daily Nation kilikuwa gazeti la Kiswahili "Taifa" lililoanzishwa mwaka 1958 na Mwingereza Charles Hayes kama gazeti la kila wiki. Kampuni yake ilinunuliwa na Karim Aga Khan IV mwaka 1959 kwa nia ya kuifanya gazeti la kila siku lililoitwa "Taifa leo".   

1960 Taifa leo ilianza kupatikana kila siku. Tar. 3 Oktoba 1960 Daily Nation ilifuata kama toleo lake la Kiingereza.

Magazeti dada
 Saturday Nation
 Sunday Nation
 Business Daily Africa
 Taifa Leo, (gazeti la Kiswahili), Kenya
 Daily Monitor Uganda
 The Citizen (Tanzania)
 Mwananchi Tanzania

Viungo vya Nje na marejeo
Tovuti la Daily Nation
Maelezo ya Nation Media Group 
Margret Hayes : "I'm only the editor"  Trafford Publishing, 2004 ISBN 1412014115, 9781412014113 - kuhusu maisha ya Charles Hayes; habari za Taifa leo na Nation zinaanza uk. 116
Historia ya vyanzo vya Daily Nation na Gerry Loughran

Nation Media Group
Magazeti ya Afrika
Magazeti ya Kenya
Nairobi
Michael Scofield

Michael Scofield ni jina la mhusika mkuu wa tamthilia ya Kimarekani ya Prison Break. Uhusika huu ulichezwa na  Wentworth Miller. Mhusika huyu humu kacheza kama ana umri wa miaka 31. Mhusika huyu anaanza kuonekana akiwa kama mtu aliyejaribu kuiibia benki ili aweze kutupwa jela ambapo kaka yake, Lincoln Burrows (Dominic Purcell), ameshikiliwa hadi hapo hukumu yake ya kifo itakapofika. 

Kigezo cha mfululizo huu wa Prison Break, una husisha ndugu wawili na Michael ana fanya mpango wa kusaidia kumtorosha Lincoln kutoka kwenye hukumu yake ya kifo. Ikiwa kama sheria za uhusika mkuu, Michael amepata kucheza katika kila sehemu ya mfululizo huu mzima. 

Ingawa wote Lincoln na Michael ndiyo wahusika wakuu wa mfululizo huu, lakini Michael amecheza katika sehemu nyingi sana kuliko Lincoln, ususani katika msimu wa kwanza na watatu.

Katika mfululizo, pia kunaonyeshwa mahusiano ya awali kati ya Michael na ndugu yake, na sababu zilizopelekea Michael kufikiria kumsaidia  Lincoln kutoroka jela dhidi ya hukumu ya kifo. Katika sehemu za awali, yaani picha inayomwonyesha Michael akiwa mdogo, zaidi ilichezwa na Dylan Minette.

Viungo vya nje 
 Michael Scofield's biography  at Fox.com

Wahusika wa Prison Break

sv:Prison Break#Huvudroller
Ngome ya Yesu

Ngome ya Yesu (pia: Boma la Yesu; kwa Kiingereza: Fort Jesus) ni ngome ya kale mjini Mombasa (Kenya). Iko kwenye kisiwa cha Mombasa ikitazama mlango wa bandari ya kale.

Ilijengwa mwaka 1593 na msanifu Giovanni Battista Cairato kwa niaba ya Wareno na ilikuwa kituo muhimu cha Wareno kwenye njia ya mawasiliano kati ya Ureno na Uhindi. Jahazi zao zilipita Afrika Kusini zikapumzika kidogo Msumbiji penye ngome kubwa ya Kireno halafu ziliendelea kupitia Mombasa na kuvuka bahari hadi Bara Hindi.

Historia ya ngome 
Mabwana wa ngome walibadilishana.

Kipindi cha Kireno 
Wareno: 1593  - 1631  
Sultani wa Mombasa: 1631 - 1632
Wareno: 1632 - 1698      
Sultani wa Omani: 1698 - 1728    
Wareno: 1728 - 1729

Baada ya kuondolewa na Waomani Wareno walisafiri moja kwa moja kati ya Msumbiji na Goa.

Kipindi cha Kiarabu 
Baada ya Wareno utawala wa ngome ulipiganiwa kati ya Sultani wa Omani na maliwali wa Mombasa wa nasaba ya Mazrui waliojaribu kuendelea bila mabwana wa Omani.

Sultani wa Oman: 1729 - 1741
Liwali wa Mombasa: 1741 - 1747
Sultani wa Oman: 1747
Liwali wa Mombasa: 1747 - 1828 
(pamoja na usaidizi wa kikosi cha wanamaji kutoka Uingereza 1824) 
Sultani wa Oman: 1828
Liwali wa Mombasa: 1828 - 1837
Sultani wa Oman: 1837 - 1856

1856 Mombasa pamoja na Boma la Yesu ilikuwa sehemu ya usultani wa Zanzibar
Zanzibar: 1856 - 1895
Uasi wa kijeshi na kurudishwa chini ya Zanzibar kwa msaada wa Uingereza: 1875

Chini ya Uingereza na Kenya 
1895 mji pamoja na ngome zilikodiwa na Uingereza
Uingereza: 1895 - 1963
Kenya : 1963

Waingereza walitumia ngome kama gereza. 

Tangu mwaka 1958 imekuwa makumbusho ya kitaifa. Leo hii ni sehemu ya Makumbusho ya Kitaifa ya Kenya na ya urithi wa dunia wa UNESCO.

Tazama pia
 Orodha ya Urithi wa Dunia katika Afrika

Viungo vya nje 
  Historia ya Boma 

Historia ya Kenya
Mombasa
Mahali pa Urithi wa Dunia katika Afrika